**Ministru kabineta noteikumu projekta**

**„Grozījumi Ministru kabineta 2013. gada 5. februāra noteikumos Nr. 84**

**„Noteikumi par atsevišķu ķīmisku vielu lietošanas ierobežojumiem elektriskajās un elektroniskajās iekārtās””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 5. februāra noteikumos Nr. 84 „Noteikumi par atsevišķu ķīmisku vielu lietošanas ierobežojumiem elektriskajās un elektroniskajās iekārtās”” (turpmāk – noteikumu projekts) ir sagatavots, lai līdz 2017. gada 28. februārim Latvijas normatīvajos aktos transponētu šādus Eiropas Savienības tiesību aktus: 1. Eiropas Komisijas 2016. gada 12. februāra deleģēto direktīvu (ES) 2016/585, ar ko, pielāgojot tehnikas attīstībai, Eiropas Parlamenta un Padomes Direktīvas 2011/65/ES IV pielikumu groza attiecībā uz atbrīvojumu, ko piemēro no medicīniskajām ierīcēm vai elektronu mikroskopiem iegūtu un to remontēšanā vai atjaunošanā izmantotu rezerves daļu saturētam svinam, kadmijam, sešvērtīgajam hromam un polibromdifenilēteriem (PBDE) (turpmāk – Direktīva 2016/585);2. Eiropas **Komisijas 2016. gada 19. aprīļa deleģēto direktīvu (ES) 2016/1028, ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu lietot svinu lodmetālos, kurus izmanto elektriskajos savienojumos ar temperatūras mērīšanas sensoriem dažās ierīcēs (turpmāk – Direktīva 2016/1028);****3. Eiropas Komisijas 2016. gada 19. aprīļa deleģēto direktīvu (ES) 2016/1029, ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu kadmija anodiem Herša galvaniskajos elementos, kas paredzēti konkrētiem rūpnieciskos monitoringa un kontroles instrumentos izmantojamiem skābekļa sensoriem (turpmāk – direktīva 2016/1029).** |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Ministru kabineta 2013. gada 5. februāra noteikumos Nr. 84 „Noteikumi par atsevišķu ķīmisko vielu lietošanas ierobežojumiem elektriskajās un elektroniskajās iekārtās” (turpmāk – MK noteikumi Nr. 84) ir noteikti atsevišķu bīstamu ķīmisko vielu izmantošanas ierobežojumi elektriskajās un elektroniskajās iekārtās (turpmāk – iekārtas). MK noteikumu Nr. 84 4. pielikumā ir noteikti pieļaujamie svina, dzīvsudraba, kadmija, sešvērtīgā hroma, polibromēto bifenilu un polibromēto difenilēteru lietošanas veidi medicīniskās ierīcēs un kontroles un monitoringa instrumentos.Atbilstoši Eiropas Parlamenta un Padomes 2011. gada 8. jūnija Direktīvas 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (turpmāk – Direktīva 2011/65**/**ES) 5. panta 1. punkta „a” apakšpunktam Eiropas Komisija ir izvērtējusi Direktīvas 2011/65/ES IV pielikuma pielāgošanu zinātnes un tehnikas attīstībai, pieņemot direktīvas 2016/585, 2016/1028 un 2016/1029. Ar Direktīvu 2016/585 tiek precizēts Direktīvas 2011/65/ES IV pielikuma 31. punkts, paredzot un precizējot iespēju izmantot no lietotām iekārtām iegūtas rezerves daļas, kas nav bijušas laistas Eiropas Savienības tirgū, un tādējādi ierobežo atkārtoti izmantojamu rezerves daļu pieejamību, kā arī precizējot termiņus, kādos jāizbeidz piemērot izņēmumus noteiktu ķīmisko vielu lietošanai dažādās attiecīgajās medicīnas ierīcēs un elektronu mikroskopos.Ar Direktīvu 2016/1028 tiek noteikti atbrīvojumi lietot svinu lodmetālos, kurus izmanto elektriskajos savienojumos ar temperatūras mērīšanas sensoriem dažās ierīcēs. Svinu izmanto medicīnisku ierīču kriogēno sensoru elektriskajos savienojumos un monitoringa un kontroles instrumentos, lai izvairītos no biezu intermetālisku fāžu, matiņu un alvas mēra veidošanās. Minētos sensorus dažkārt izmanto, lai uz īsu periodu veiktu ļoti zemas temperatūras mērījumus. Tādēļ lodmetāliem, kuru sastāvā ir svins un kuri izmantoti temperatūras sensoru ārējos kontaktos, kas periodiski tiek izmantoti temperatūrā, kas zemāka nekā – 150 C°, būtu jāpiešķir atbrīvojums līdz 2021. gada 30. jūnijam.Ar Direktīvu 2016/1029 tiek noteikts atbrīvojums kadmija anodiem Herša galvaniskajos elementos, kas paredzēti konkrētiem rūpnieciskos monitoringa un kontroles instrumentos izmantojamiem skābekļa sensoriem. Patlaban nav alternatīvu bezkadmija tehnoloģiju, kuras nodrošinātu pietiekamu ticamību konkrētajam izmantošanas veidam, un, ņemot vērā to, ka monitoringa un kontroles instrumentiem septiņi gadi ir diezgan īss pārejas periods, kas, visticamāk, negatīvi neietekmēs inovāciju, tāpēc direktīvā ietverts atbrīvojuma derīguma termiņš līdz 2023. gada 15. jūlijam. Latvijas normatīvajos aktos pašlaik nav pārņemtas Direktīvas 2016/585, 2016/1028 un 2016/1029, ar kurām tiek grozīts un papildināts Direktīvas 2011/65/ES IV pielikums. Lai pārņemtu minētās direktīvas, tiek papildināta MK noteikumu Nr. 84 informatīvā atsauce uz ES direktīvām un MK noteikumu Nr. 84 4. pielikums, ņemot vērā Eiropas Komisijas deleģētājās direktīvās ietvertos termiņus pieļaujamiem svina, kadmija, sešvērtīgajam hroma un polibromdifenilēteru lietojumiem medicīnas ierīcēs, kas nebija sākotnēji ietverti Direktīvas 2011/65**/**ES IV pielikumā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Elektrisko un elektronisko iekārtu, to rezerves daļu un kabeļu ražotāji – aptuveni 250 komersanti, pilnvarotie pārstāvji, importētāji un izplatītāji – aptuveni 1400 komersanti.Elektrisko un elektronisko iekārtu lietotāji – visi Latvijas iedzīvotāji un komersanti, Elektrisko un elektronisko iekārtu atkritumu apsaimniekošanas komersanti – aptuveni 10 komersanti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | **1)Direktīva 2016/585 (*OV L 101, 16.4.2016., 12. lpp.*), Direktīvas prasības jāpārņem līdz 2017.gada 28.februārim.****2)Direktīva 2016/1028 (*OV L 168, 25.6.2016., 13. lpp.*), Direktīvas prasības jāpārņem līdz 2017.gada 30.aprīlim.****3) Direktīva 2016/1029 (*OV L 168, 25.6.2016., 15. lpp.*).; Direktīvas prasības jāpārņem līdz 2017.gada 30.aprīlim.** |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva 2016/585** |
| A | B | C | D |
| 1. pants | 3.,4. punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 3., 4. punkts | Atbilst pilnībā | Netiek noteiktas stingrākas prasības. |
| Pielikums | 3.,4. punkts | Atbilst pilnībā | Netiek noteiktas stingrākas prasības. |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva 2016/1028** |
| A | B | C | D |
| 1. pants | 2. punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1.,2. punkts | Atbilst pilnībā | Netiek noteiktas stingrākas prasības. |
| Pielikums | 2. punkts | Atbilst pilnībā | Netiek noteiktas stingrākas prasības. |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva 2016/1029** |
| A | B | C | D |
| 1. pants | 5. punkts | Atbilst pilnībā | Netiek noteiktas stingrākas prasības |
| 2. panta pirmā daļa | 1., 5. punkts |  Atbilst pilnībā | Netiek noteiktas stingrākas prasības. |
| Pielikums | 5. punkts | Atbilst pilnībā | Netiek noteiktas stingrākas prasības |

|  |  |
| --- | --- |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Direktīvas 2016/585, 2016/1028 un 2016/1029 neparedz rīcības brīvību dalībvalstij pārņemt vai ieviest noteiktas ES tiesību akta normas. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
|  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā.Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē [www.varam.gov.lv](file:///C%3A%5CUsers%5Cmartao%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C9B2JD3UU%5Cwww.varam.gov.lv). Noteikumu projekts un sākotnējās ietekmes novērtējuma ziņojums 2016. gada 7. novembrī publicēts Vides aizsardzības un reģionālās attīstības ministrijas tīmekļvietnē: [www.varam.gov.lv](http://www.varam.gov.lv).  |
| 2. | Sabiedrības līdzdalība projekta izstrādē  | Priekšlikumi vai iebildumi par noteikumu projektu un tā sākotnējās ietekmes novērtējuma ziņojumu nav saņemti. |
| 3. | Sabiedrības līdzdalības rezultāti  | Saņemtie priekšlikumi pēc izvērtēšanas tiks iestrādāti noteikumi projektā vai arī tiks sniegts pamatojums, kāpēc sabiedrības priekšlikumi nav iekļaujami noteikumu projektā. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Patērētāju tiesību aizsardzības centrs, Zāļu valsts aģentūra, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

**Anotācijas III un IV sadaļa un V sadaļas 2. tabula -** projekts šo jomu neskar.

Vides aizsardzības un

reģionālās attīstības ministrs K. Gerhards

Doniņa, 67026515;

ilze.donina@varam.gov.lv